b'\n_START_ARTICLE_\nIvanka Brglez\n_START_SECTION_\n\xc5\xbdivljenje in delo\n_START_PARAGRAPH_\nIvanka Brglez, sestra veterinarja J. Brgleza, je diplomirala 1955 na zagreb\xc5\xa1ki  Veterinarski fakulteti in prav tam 1960 tudi doktorirala. Iz mikrobiologije se je specializirala v Zagrebu, Bernu, M\xc3\xbcncnhnu, Pragi in Londonu. Leta 1980 je bila izvoljena za redno profesorico mikrobiologije na Biotehni\xc5\xa1ki fakulteti v Ljubljani. Je \xc4\x8dlanica newyor\xc5\xa1ke akademije znanosti. Sama ali s sodelavci je objavila ve\xc4\x8d znanstvenih in strokovnih razprav tako v doma\xc4\x8di kot tuji literaturi. Mdr. je bila urednica Veterinarskega terminolo\xc5\xa1kega slovarja in strokovnega podro\xc4\x8dja za veterinarstvo pri Enciklopediji Slovenije.\n_START_SECTION_\nNagrade\n_START_PARAGRAPH_\nLeta 1988 je s soavtorico prejela Nagrado Sklada Borisa Kidri\xc4\x8da za pomembne rezultate pri na\xc4\x8drtovanju zatiranja in prepre\xc4\x8devanja oku\xc5\xbebe s Str. agalactiae pri govedu predvsem pa pri \xc4\x8dloveku ._NEWLINE_Ob\xc4\x8dina Videm je leta 2003 Ivanki Brglez podelila naziv \xc4\x8dastne ob\xc4\x8danke. Univerza v Ljubljani jo je 2014 imenovala za zaslu\xc5\xbeno profesorico.'